( 155 ) 



wilde spreken ; men mocht segghen de wetenschap van 

 Griecx oirboir te wesen van veel verscheijden vonden 

 der Griecken die thaerder tyt de voornaemste waren int 

 licht te brenghen, duer oversetting uyt het Griecx 

 in ander talen : sgelijckx daeghelicx ghebeurt ; 

 Tlatijn om daer mede (als bij ghevalle des werrelts 

 ghemeen tael gheworden synde) in alle landen 

 verstaen te worden, oock om alle konsten te mueghen 

 besien, die van alle stoffen bij verscheijden geslachten 

 van* volcken daerin beschreven worden ; Tfranszois 

 Italiaens Spaens Pools, etz. om sijn handel daer 

 deur te dryven yder nae sijn ghelegenheyt. Maer 

 het DUYTSCH om de vrie consten daer in te 

 leeren, om de natnerens verborghentheden daer in 

 duergronden ende te bewysen dat wonder gheen wonder en 

 is. Daerom hij die van meyningh waer na de 

 groote Wysheyt te trachten daer der Caldeen ende Egyptenaeren 

 wetenschappen eertijts overblijfselen af waeren, hem soude 

 nut sijn tot desen born oft eerste oirspronck te gaen 

 van daer sijse gekreghen hadden vlietelick in Duytsch 

 leerende onder anderen wat de voornoemde Everedenheyt 

 is. Want dit gheluyt beeldet wesen van dese groote 

 saeck eyghentlick uijt andre woorden als Proportio 

 Analogia, synder onbequaem toe ghelyck de daet tot 

 verscheyden plaatsen claerlick betuycht. 



Verlijcking der Meetconstighe Reden met 

 de Sinconstighe. 



Tot hier toe is vande Redens int gheluiden gheseyt 

 maer om nu nae tvoornemen duer verlijcking der 



